Ved tirsdagens kommunalvalg så man i flere kommuner Venstre og Socialdemokratiet buldre frem og sikre sig absolut flertal. Og det er blevet sværere at blive valgt ind, hvis man ikke tilhører et af de store partier. Det mener valgekspert Johannes Andersen. - Det er forudsigeligt, at det bliver et svært valg. Det der er sket, når vi har fået de store kommuner, er at der skal væsentligt flere stemmer til for at få et mandat i byrådet, siger Johannes Andersen. Det betyder for eksempel, at det er blevet rigtig svært at være lokal- eller enkeltsagsliste. - Fordi man i et enkelt hjørne af kommunene har en lokalliste, der forsvarer et givent område, en given skole eller en given institution. Det kan også være inden for ældreområdet eller noget andet. Selv om mna har det, er det ikke længere nok til at man kan blive repræsenteret, for nu er kommuen blevet så stor, siger Johannes Andersen. Det er dog ikke umuligt, at lokallisterne er dog også repræsenteret i flere af de nordjyske kommuner, men det kræver noget helt særligt at lokalsamfund og kandidater. - Der er stadigvæk lokallister, der bliver repræsenteret. For eksempel på Læsø, hvor man har et overskueligt og lille vælgerkorps, hvor man godt som lokalliste kan rejse nogle lokale sager, siger Johannes Andersen. Spørgsmålet om lokallister blev debatteret i torsdagens afsnit af Nyhedsmagasinet Fokus, som du kan se her .

Referat:
Valgekspert Johannes Andersen mener, at lokallisterne har fået det sværere, efter at kommunerne er vokset.